สวัสดีค่ะ แม่มีปัญหาเกี่ยวกับมือนิ้วล็อค กำไม่ค่อยได้เจ็บมือไปหมดเป็นทั้ง2ข้างเลยค่ะอยากทราบว่าจะรักษาอย่างไรดีค่ะ ต้องทำไงถึงจะดีขึ้นค่ะ
สวัสดีค่ะ นิ้วล็อค คือการที่นิ้วเกิดล็อคเมื่องอนิ้ว แล้วไม่สามารถกลับมาเหยียดตรงได้ง่าย เกิดจากการอักเสบหนาตัวของปลอกเอ็นกล้ามเนื้อที่นิ้ว ทำให้เอ็นและกล้ามเนื้อที่อยู่ภายในไม่สามารถยืดหดได้ตามปกติผู้ที่เกิดอาการนิ้วล็อคบางรายอาจมีอาการดีขึ้นได้เองโดยไม่จำเป็นต้องรับการรักษา อย่างไรก็ตาม วิธีรักษาอาการนิ้วล็อคนั้นมีหลายวิธีขึ้นอยู่กับระดับความรุนแรงของอาการที่เกิดขึ้น ซึ่งมีหลายแบบเช่นการทำกายภาพบำบัด ออกกำลังกายยืดเส้นที่บริเวณนิ้วเบาๆ นอกจากนี้ การแช่น้ำอุ่นก็บรรเทาอาการให้ทุเลาลงโดยเฉพาะหากทำในช่วงเช้า รวมไปถึงในช่วงที่ปวดมาก อาจรับประทานยาแก้ปวด ยาแก้อักเสบที่ไม่ใช่สเตียรอยด์ได้ หากการใช้ยาหรือทำกายภาพบำบัดไม่ดีขึ้น อาจมีข้อบ่งชี้ในการผ่าตัดภายใต้การดูแลของศัลยแพทย์กระดูกและข้อต่อไปเบื้องต้นถ้าเป็นมาก ควรพบศัลยแพทย์กระดูกและข้อเพื่อประเมินความรุนแรง และเข้ารับการรักษาค่ะ